Na osnovu člana 24. Zakona o Vladi Bosansko-podrinjskog kantona Goražde („Službene novine Bosansko-podrinjskog kantona Goražde“, broj:5/03) i Programa razvoja Bosansko – podrinjskog kantona Goražde do 2014.godine („Službene novine Bosansko-podrinjskog kantona Goražde“, broj:10/11) Vlada Bosansko-podrinjskog kantona Goražde, na svojoj \_\_\_\_ -oj redovnoj sjednici, održanoj dana \_\_\_\_\_\_\_\_\_.2011.godine**, d o n o s i:**

O D L U K U

O NAČINU FINANSIRANJA PROGRAMA, PROJEKATA I AKTIVNOSTI UTVRĐENIH U PROGRAMU RAZVOJA KANTONA IZ KREDITNIH SREDSTAVA RAZVOJNE BANKE FEDERACIJE BOSNE I HERCEGOVINE

**I.**

(1)

Ovom Odlukom uređuje se:

* način finansiranja programa, projekata i aktivnosti utvrđenih u Programu razvoja Bosansko-podrinjskog kantona do 2014. godine iz kreditnih sredstava Razvojne banke Federacije BiH u 2011. godini i ostalih projekata koji doprinose razvoju kantona,
* Uslovi kreditiranja projekata,
* Vlastito učešće u sufinansiranju projekta,
* Vrsta projekata koji su podobni za finansiranje iz sredstava Razvojne banke Federacije BiH,
* Način koordinacije procesa predlaganja prijedloga projekata,
* Procedure selekcije i izbora projekata koji će biti predloženi za finansiranje iz kreditnih sredstava,

(2)

Ova odluka se odnosi na sve projekte iz oblasti razvoja koji će se finansirati ili sufinansirati kreditnim sredstvima i koji će biti predloženi za finansiranje u 2011. godini.

**II.**

(1)

Projekti koji su podobni za finansiranje iz kreditnih sredstava Razvojne banke Federacije BiH su projekti koji su:

* Utvrđeni u Programu razvoja Bosansko-podrinjskog kantona Goražde,
* Predloženi od strane resornih ministarstava kao projekti od značaja za razvoj Bosansko-podrinjskog kantona Goražde;
* Planirani u Strategijama razvoja jedinica lokalne samouprave i planu kapitalnih investicija jedinica lokalne samouprave i koji su kao projekti od značaja za razvoj lokalne zajednice;
* Predloženi od strane privatnog sektora, preduzeća, javnih ustanova, nevladinih organizacija i građana,

(2)

Maksimalni iznos kreditnih sredstava koji će se koristiti za finansiranje projekata u skladu sa ovom Odlukom u 2011. godini je **5.000.000 KM**.

(3)

Zadužuje se ministarstvo finansija da pripremi svu finansijsku dokumentaciju neophodnu za dobivanje kredita od Razvojne banke Federacije BiH.

**III.**

(1)

Iznos kredita za svaki pojedinačni projekat ne može biti manji od **100.000 KM**, odnosno veći od **1.000.000 KM**.

Maksimalni rok otplate kredita je 7 godina.

Projekti se mogu planirati sa grejs periodom od 6. mjeseci.

Kamatna stopa 4 % godišnje.

(2)

Uslov da projekat bude finansiran u skladu sa ovom odlukom jeste da bude odobren od strane Vlade Bosansko-podrinjskog kantona uz saglasnost Skupštine Bosansko-podrinjskog kantona Goražde.

(3)

Za svaki predloženi projekat je neophodno obezbjediti vlastita sredstva na slijedeći način:

* Za projekte koji su utvrđeni u Programu razvoja minimalno 10% sredstava obezbjediće se iz prihoda i primitaka kantona,
* Za projekte od značaja resornih ministarstava, obezbjediće se minimalno 15 % iz sredstava budžeta ministarstva koje je predložilo projekat za finansiranje,
* Za projekte od značaja za razvoj jedinica lokalne samouprave obezbjediće se minimalno 20 % vlastitih sredstava jedinica lokalne samouprave,
* Za projekte koji su predloženi od strane preduzeća, javnih ustanova, nevladinih organizacija i građana minimalno 15 % vlastitih sredstava krajnjih korisnika.

(4)

Posebnom odlukom Vlade Bosansko-podrinjskog kantona definisaće se način finansiranja iz kreditnih sredstava projekata i programa čiji je ukupan planirani iznos kredita veći od **1.000.000 KM**.

**IV.**

(1)

Za finansiranje iz sredstava kredita podobni su:

* Projekti koji doprinose povećanju javnih prihoda Kantona ili koji smanjuju operativne troškove javnih službi u provođenju nadležnosti i pružanju usluga građanima,
* Projekti koji doprinose razvoju industrije,
* Projekti koji doprinose razvoju turizma,
* Projekti koji doprinose razvoju poljoprivrede,
* Projekti izgradnje i rekonstrukcije putne, informacione, komunikacione i komualne infrastrukture,
* Projekti koji omogućavaju povećanje javnih prihoda, smanjenje operativnih troškova i poboljšanje kvalitete usluga koje jedinice lokalne samouprave pružaju građanima,
* Projekti iz drugih oblasti za koje Vlada Bosansko – podrinjskog kantona Goražde ocjeni da doprinose razvoju Kantona.

(2)

Kreditna sredstva koja su planirana projektom koristiće se prioritetno za:

* Nabavku zemljišta, građevina i opreme za organe uprave, javne ustanove i preduzeća u vlasništvu kantona,
* Rekonstrukciju i investiciono održavanje,
* Kapitalne transfere jedinicama lokalne samouprave, privatnom sektoru i javnim preduzećima i ustanovama za nabavku zemljišta, građevina i opreme u skladu sa odobrenim projektima,
* Izgradnju infrastrukture i pripremanje i uređenje građevinskog zemljišta,
* Nabavku stvari u obliku prava,

Kreditna sredstva se ne mogu koristiti za finansiranje plaća i naknada zaposlenim kod krajnjeg korisnika kredita.

(3)

Projekti su podobni za finansiranje iz kreditnih sredstava ukoliko su njihovi očekivani rezultati povezani sa:

* Povećanjem broja zaposlenih, produktivnosti zaposlenih i poboljšanje uslova rada u kojima rade radinici,
* Razvoj metalne, auto, namjenske i prehrambene industrije,
* Unaprijeđenjem cestovne, turističke, industrijske, stambene i kulturne infrastrukture,
* Osiguranjem efikasnog utroška javnih sredstava u vršenju svoje nadležnosti i održivog sistema finansiranja javnih ustanova i preduzeća,

**V.**

(1)

Ministarstvo za privredu Bosansko-podrinjskog kantona Goražde će koordinirati sve aktivnosti organa uprave u procesu selekcije projekta koji će se finansirati iz kredita Razvojne banke Federacije BiH.

(2)

Prijedloge projektnih ideja za finansiranje iz kreditnih sredstava mogu dostavljati:

* Resorna ministarstva Vlade Bosansko-podrinjskog kantona,
* Jedinice lokalne samouprave u sastavu Bosansko-podrinjskog kantona,
* Javna preduzeća i javne ustanove na području Bosansko-podrinjskog kantona,
* Privatna preduzeća,
* Nevladine organizacije i građani.

(3)

Opis projektne ideje za finansiranje iz kreditnih sredstava obavezno sadrži:

* Naziv prijedloga projekta,
* Kratak opis projekta,
* Kratak opis ključnih projektnih aktivnosti,
* Opis direktnih korisnika projekta,
* Usklađenost projekta sa Programom razvoja kantona i strateškim dokumentima jedinica lokalne samouprave,
* Kratak opis ključnih očekivanih rezultata projektnih akttivnosti.
* Kratak opis analize trenutnog stanja
* Kratak opis stepena pripremljenosti projekta za implementaciju,
* Očekivani ključni efekti ili rezultati nakon završetka Projekta.
* Procjenjeni ukupni troškovi implementacije projekta u KM,
* Procjenjenja maksimalna visina kreditnih sredstava koja bi se upotrebila za finansiranje projekta,
* Visina i izvor vlastitih sredstava za finansiranje projekta,
* Naziv nosioca aktivnosti, ime odgovorne osobe i nadležnosti nosioca aktivnosti,
* Naziv partnera i drugih učesnika u implementaciji,
* Vrijeme trajanja implementacije u mjesecima,
* Planirani početak i završetak implementacije projekta i ključnih projektnih aktivnosti,

(4)

Projektne ideje se dostavljaju Ministarstva za privredu u formi propisanoj od strane Ministarstva. Krajnji rok za dostavljanje je **16. septembar 2011. godine**.

Javni poziv će se objaviti na internet stranici Bosansko-podrinjskog kantona Goražde.

(5)

Vlada Bosansko-podrinjskog kantona Goražde će dati ocjenu prihvatljivosti projektnih ideja.

Sve projektne ideje koje ispunjavaju uslove iz tačke IV. ove Odluke će biti uvršteni na listu potencijalnih projekata za finansiranje iz kreditnih sredstava.

Vlada Bosansko-podrinjskog kantona Goražde će posebnom odlukom odlučiti koje projektne ideje ulaze u proces selekcije i izbora projekata koji će se finansirati iz kreditnih sredstava.

**VI.**

(1)

Proces selekcije i izbora projekata će se provoditi u dva kruga, i to:

1. Selekcija prijedloga projekata na širu listu projekata za koje će se raditi investicioni program i poslovni plan
2. Selekcija projekata po kvaliteti investicionog programa i poslovnog plana

Odluku o finalnoj listi projekata koji će se finansirati iz kreditnih sredstava donosi Vlada Bosansko-podrinjskog kantona i dostavavlja Skupštini na potvrđivanje.

(2)

Za odabrane projektne ideje predlagač je obavezan detaljnije razraditi projektnu ideju u prijedlog projekta koji će sadržavati informacije neophodne za provođenje procesa selekcije.

Prijedlozi projekata, podred informacija iz projektne ideje, obavezno sadrže:

* Analizu stanja relevantnih područja, tema ili pitanja i uticaj na ciljane grupe;
* Opis projektnih ciljeva
* Opis projektnih zadataka koji se planiraju realizovati u toku implementacije projekta
* Opis aktivnosti koje će se provesti u toku implementacije projekta,
* Opis neophodnih resursa koji su neophodni za implementaciju projekta,
* Opis direknih rezultata koji će provođenjem projekta biti postignuti,
* Opis dugoročnih rezultata, odnosno efekata i utjecaja projekta na ciljeve i zadatke Programa razvoja,
* Menadžmentu projekta, načinu implementacije projektnih aktivnosti, opisu odgovornosti učesnika u implementaciju projektnih aktivnosti i načinu ostvarivanja saradnje sa partnerima i korisnicima.

(3)

Za projekte koji su uvršteni na širu listu projekata izrađuje se investicioni program i poslovnih plan u skladu sa zahtjevima Razvojne banke F BiH.

U slučaju potrebe, Vlada kantona može odobriti sredstva za izradu projektne dokumentacije, investicionog programa i poslovnog plana.

(4)

Vlada Bosansko – podrinjskog kantona Goražde će izvršiti rangiranje predloženih projekata na širu listu projekata prema slijedećim kriterijima:

1. Efektima u oblasti postizanja ciljeva i rezultata koji su definisani u tačci IV.1. i IV.3. ove Odluke,
2. Stepenu pripremljenosti projektne dokumentacije
3. Stepenu utjecaja projekta na poboljšanje atraktivnosti kantona za privlaćenje novih investitora,

(5)

Odluku o izboru projekata sa šire liste donijeće Vlada u skladu sa kvalitetom investicionog programa i poslovnog plana.

VII

Ova Odluka stupa na snagu danom objavljivanja na službenoj oglasnoj ploči Kantona, a naknadno će se objaviti u „Službenim novinama Bosansko – podrinjskog kantona Goražde“.

**V L A D A P R E M I J E R**

**BOSANSKO-PODRINJSKOG Emir Frašto**

**KANTONA GORAŽDE**

*Broj: 03- /11*

*\_\_\_\_\_\_\_\_\_\_\_\_\_\_.2011.godine*

***G O R A Ž D E***